# **Játékos tanórai feladattípusok**

# **Bimm-bamm-bumm**

**Ez a játék alkalmas az előzetes ismeretek összegyűjtésére, valamint az órán tanultak ellenőrzésére vagy összefoglaló feladatnak.**

**Mintafeladat: Melyik tanult növényre igaz a megadott jellemző? Mondjuk közösen hangosan a bimm, bamm vagy bumm szócskát!**

|  |  |  |  |  |
| --- | --- | --- | --- | --- |
|  | bumm_logo | **Bimm**  **angolperje** | **Bamm**  **pongyola pitypang** | **Bumm**  **mezei zsálya** |
| **1.** | **fészekvirágzat** |  |  |  |
| **2.** | **mellékgyökérzet** |  |  |  |
| **3.** | **ajakos virág** |  |  |  |
| **4.** | **szögletes szár** |  |  |  |
| **5.** | **szalmaszár** |  |  |  |
| **6.** | **lándzsa alakú levél** |  |  |  |
| **7.** | **csipkés szélű levél** |  |  |  |

Feladattípus forrás: [http://kezdotanaroknak.blogspot.hu/p/bemelegitojatekok\_7.html 2015.11.26](http://kezdotanaroknak.blogspot.hu/p/bemelegitojatekok_7.html%202015.11.26).

Kép forrása: <http://www.fotosearch.hu/CSP739/k22126255/> 2015. november 21.

[www.bumm.sk](http://www.bumm.sk) 2012.02.09.

Előnye: minden tanulót aktív részvétele, kevés időt igényel

Hátránya: legalább két szempont szerinti csoportosítás esetén alkalmazható (harmadik lehet a mindkettő, vagy egyik sem)

Időigénye: 3 perc

Eszközigénye: IKT tábla/ hagyományos táblára kiírni hogy mit jelent a bimm, bamm, bumm

Előkészületi igény: IKT eszközök esetén 5 perc / hagyományos tábla esetén nincs

Nehézségi fok: könnyű

Szervezeti forma: frontális osztálymunka, minden tanuló együttes szereplése

Korosztályi ajánlás: 1-12. évfolyamosoknak

Tantárgy: bármely amiből van legalább két szempont, ami alapján csoportosíthatók a tanultak

Módszer: összefoglaló órán, előző órán tanultak átismétlése, előzetes ismeretek felelevenítése, óra végi vagy közbeni részösszefoglalás,

Módszer kedveltsége a tanulók körében: kedvelt

Mióta alkalmazta: több éve, legalább havonta

Feladatgazda: Liedermajer Heléna, [lmr.helena@gmail.com](mailto:lmr.helena@gmail.com)

# **Táblás képkereső**

**Az órán tanult növények részeinek laminált rajzait elszórtan kiraktam a táblára, a két versenyző közül az veheti le a rajzot, aki előbb felismeri a megnevezés alapján. Az osztály tanulóitól várom, hogy jelentkezés és felszólítás alapján nevezze meg a táblán lévő egyik képen lévő növényi részt. Az nyer, akinél a játék végén a legtöbb kép lesz. A játék nyertesének egy piros pont a jutalma.**

Előnye: minden tanuló bevonása, egyidőben három tanuló aktív szereplése, kevés időt igényel

Hátránya: nagyobb előkészületi igény

Időigénye: 5 perc

Eszközigénye: képkártyák

Előkészületi igény: képkártyák összegyűjtése, nyomtatása, vágása (javaslom a laminálást), órán a táblára Blu-Tach gyurmaragasztóval felrakása (önálló munka alatt)

Nehézségi fok: könnyű

Szervezeti forma: frontális osztálymunka, egy időben legalább 3 tanuló aktív szereplése

Korosztályi ajánlás: 1-12. évfolyamosoknak

Tantárgy: természettudományok, idegen nyelv, olvasás, irodalomból költők, írók felismerése…

Módszer: összefoglaló órán, előző órán tanultak átismétlése, előzetes ismeretek felelevenítése, óra végi vagy közbeni részösszefoglalás,

Javaslat: olyan tanulókat választok ki versenyzőknek, akik az órán aktívan szerepeltek.

Módszer kedveltsége a tanulók körében: nagyon kedvelt

Mióta alkalmazta: 10 éve, legalább havonta

Feladatgazda: Liedermajer Heléna, [lmr.helena@gmail.com](mailto:lmr.helena@gmail.com)

# **Táblás számkereső**

**Matematikai műveletes vagy évszámos kártyákat rakunk ki a táblára elszórtan. Két versenyzőt választok. Az osztály tagjainak jelentkezés és felszólítás alapján kell mondani a történelmi eseményt vagy az eredményt. Aki előbb megtalálja a helyes szám/műveleti kártyát, az veheti le. Az nyer, akinek a legtöbb kártyát sikerül összegyűjtenie.**

**2. változat: Hagyományos táblára krétával is felírhatjuk elszórtan a műveleteket vagy évszámokat, esetleg eseményeket. A versenyzők ebben az esetben megegyezés alapján az egyikük áthúzza a másikuk bekarikázza az általuk megtalált választ.**

Előnye: minden tanuló bevonása, egyidőben három tanuló aktív szereplése, kevés időt igényel

Hátránya: szám/műveleti kártya előkészítése több időt igényel, ha a 2. változatot alkalmazzuk, akkor nincs előkészületi idő.

Időigénye: 5 perc

Eszközigénye: számkártya/-

Előkészületi igény: számkártyák elkészítése, nyomtatása (javaslom a laminálást), órán a táblára Blu-Tach gyurmaragasztóval felrakása (önálló munka alatt)/2. változat esetében nincs

Nehézségi fok: könnyű

Szervezeti forma: frontális osztálymunka, egy időben legalább 3 tanuló aktív szereplése

Korosztályi ajánlás: 1-12. évfolyamosoknak

Tantárgy: matematika, történelem

Módszer: összefoglaló órán, előző órán tanultak átismétlése, előzetes ismeretek felelevenítése, óra végi vagy közbeni részösszefoglalás,

Javaslat: olyan tanulókat választok ki versenyzőknek, akik az órán aktívan szerepeltek.

Módszer kedveltsége a tanulók körében: nagyon kedvelt

Feladatgazda: Liedermajer Heléna, [lmr.helena@gmail.com](mailto:lmr.helena@gmail.com)

# **Táblás szókereső**

**A szókártyákat elszórtan kirakom a táblára, a két versenyző közül az veheti le a kártyát, aki előbb felismeri a fogalammagyarázat vagy jellemző alapján. Az osztály tanulóitól várom, hogy jelentkezés és felszólítás alapján a jellemzőket . Az nyer, akinél a játék végén a legtöbb szókártya lesz. A játék nyertesének egy piros pont a jutalma.**

**2. változat: Hagyományos táblára krétával is felírhatjuk a tanult szavakat. A versenyzők ebben az esetben megegyezés alapján az egyikük áthúzza a másikuk bekarikázza az általuk megtalált választ.**

Előnye: minden tanuló bevonása, egyidőben három tanuló aktív szereplése, kevés időt igényel

Hátránya: szókártya előkészítése több időt igényel, ha a 2. változatot alkalmazzuk, akkor nincs előkészületi idő.

Időigénye: 5 perc

Eszközigénye: szókártya/-

Előkészületi igény: szókártyák elkészítése, nyomtatása (javaslom a laminálást), órán a táblára Blu-Tach gyurmaragasztóval felrakása (önálló munka alatt)/2. változat esetében nincs

Nehézségi fok: könnyű

Szervezeti forma: frontális osztálymunka, egy időben legalább 3 tanuló aktív szereplése

Korosztályi ajánlás: 1-12. évfolyamosoknak

Tantárgy: bármely tantárgy

Módszer: összefoglaló órán, előző órán tanultak átismétlése, előzetes ismeretek felelevenítése, óra végi vagy közbeni részösszefoglalás,

Javaslat: olyan tanulókat választok ki versenyzőknek, akik az órán aktívan szerepeltek.

Módszer kedveltsége a tanulók körében: nagyon kedvelt


Feladatgazda: Liedermajer Heléna, [lmr.helena@gmail.com](mailto:lmr.helena@gmail.com)

# **Hangváz**

**Keress olyan mássalhangzót a magánhangzók közé, hogy a megfejtés a tanórán tanult fogalom, ismeret legyen! A tanulók motivációját a tanóra végén labdával szoktam növelni. A feladatot adhatjuk írásban, a második változatnak megfelelően, vagy kérhetjük szóban és a jelentkező tanulóra bízhatjuk a feladatadást is.**

**2. változat A hangvázat írásban adjuk ki a hagyományos vagy az IKT táblán páros munkában és párosítóval kiegészíthetjük.**

**Mintafeladat:**



Háttérkép forrás: [www.femina.hu](http://www.femina.hu), [www.kerteszekaruhaza.com](http://www.kerteszekaruhaza.com) 2014. 03.02.

Feladattípus forrás: Tanítói Téka digitális folyóirat, eMentor Média Hunray Kft. 2007-2013, Szerző: Mányoki Istvánné 2011. február 7. oldal

**3. változat** **Mássalhangzókat is megadhatunk írásban és keressük a magánhangzókat.**

Előnye: kevés időt igényel és nagyon kedvelik a gyermekek a labdás feladatadással

Hátránya: magánhangzókkal előfordulhat olyan feladat, amit nem tudtak megfejteni

Javaslat: Ha nem sikerül megfejteni, akkor a feladatadó megmondja a választ is, illetve ilyenkor a könyv, füzet használatát javaslom engedélyezni

Időigénye: 5 perc

Eszközigénye: labda/- vagy IKT eszközök

Előkészületi igény: labda bevitele órára/ -, digitális feladatírás pár perc alatt

Nehézségi fok: közepes

Szervezeti forma: frontális osztálymunka, 2. és 3. változat páros vagy csoportmunka

Korosztályi ajánlás: 1-12. évfolyamosoknak, alsósoknak először a 3. változatot és az írásbeli feladatadást javaslom

Tantárgy: bármely tantárgy

Módszer: összefoglaló órán, előző órán tanultak átismétlése, előzetes ismeretek felelevenítése, óra végi vagy közbeni részösszefoglalás,

Módszer kedveltsége a tanulók körében: kedvelt

Feladatgazda: Liedermajer Heléna, [lmr.helena@gmail.com](mailto:lmr.helena@gmail.com)

# Amőba

**Két csoportra osztjuk az osztályt. Mindkét csoport választ egy írnokot, aki kimegy a táblához és egy csapatkapitányt/szóvivőt. Összefoglaló órán a fejezetben tanultakról teszünk fel kérdéseket és a csapatkapitány megadja a választ megadott időn belül. (Az időt akár az írnokok is mérhetik mobiltelefonukkal.) Minden jó választ adó csoport jelet tehet a táblánál. (Az egyik csoport kört a másik x-et tesz. A nyertes csapat az, akinek először kijön három saját jeleiből az összefüggő vonal vízszintesen, függőlegesen vagy átlósan.**

**2. változat Az amőba hálója lehet nagyobb is, ha több feladatot akarunk adni, akkor természetesen négy vagy több jelet kell egymás mellé tenni, hogy nyerjenek. Megállapodás kérdése, hogy lehet-e rabolni a másik csoporttól, időn belül vagy esetleg kívül.**

**Mintafeladat: Melyik a füves területekről tanult élőlényt ismered fel a megadott jellemző alapján?**

Kifejléssel fejlődő rovar.

Száraz, szarupikkelyes bőre van.

Rovarevő fogazat.

Rágcsáló fogazat jellemzi.

Nem őshonos madarunk.

Állandó ragadozó madarunk.

Költöző ragadozó madarunk.

Évelő növényünk

A B C D

|  |  |  |  |  |
| --- | --- | --- | --- | --- |
| 1 |  |  |  |  |
| 2 |  |  |  |  |
| 3 |  |  |  |  |
| 4 |  |  |  |  |

Előnye: fejleszti a tanulók kooperatív készségét, a versenyhelyzet motiváló

Hátránya: sok időt igényel

Javaslat: A feladatmegoldásra megadott idő a kérdés/ válasz összetettségétől függ.

Időigénye: 10-15 perc

Eszközigénye: - vagy IKT eszközök

Előkészületi igény: hagyományos táblánál nincs, digitális feladatírás pár perc alatt

Nehézségi fok: közepes

Szervezeti forma: frontális és csoportmunka

Korosztályi ajánlás: 1-12. évfolyamosoknak

Tantárgy: bármely tantárgy

Módszer: összefoglaló órán, de ha van idő óra végi összefoglaláskor

Módszer kedveltsége a tanulók körében: kedvelt

Feladatgazda: Liedermajer Heléna, [lmr.helena@gmail.com](mailto:lmr.helena@gmail.com)

# Totó

**Melyik növényi szervre vagy szervekre igazak az alábbi állítások?**

|  |  |  |  |  |
| --- | --- | --- | --- | --- |
|  | toto | **1**  **gyökér** | **2**  **szár** | **X**  **virág** |
| **1.** | **Egyik típusa a lágy …** |  |  |  |
| **2.** | **Tápanyagokat szállítja.** |  |  |  |
| **3.** | **Csészelevél.** |  |  |  |
| **4.** | **Fő… is lehet.** |  |  |  |
| **5.** | **A növényt tartja.** |  |  |  |
| **6.** | **A fák törzse is ez a szerv.** |  |  |  |
| **7.** | **A növény föld alatti szerve.** |  |  |  |
| **8.** | **Egyik típusa a fás …** |  |  |  |
| **9.** | **A termő az egyik része.** |  |  |  |
| **10.** | **Tápanyagokat szív fel.** |  |  |  |
| **11.** | **Sziromlevél.** |  |  |  |
| **12.** | **A növényt rögzíti.** |  |  |  |
| **13.** | **A porzók az egyik része.** |  |  |  |
| **+1** | **Mellék… is lehet.** |  |  |  |

Feladattípus forrás: [http://kezdotanaroknak.blogspot.hu/p/bemelegitojatekok\_7.html 2015.11.26](http://kezdotanaroknak.blogspot.hu/p/bemelegitojatekok_7.html%202015.11.26).

Kép forrása: <http://www.fotosearch.hu/CSP739/k22126255/> 2015. november 21.

[www.bumm.sk](http://www.bumm.sk) 2012.02.09.

Előnye: minden tanulót aktív részvétele, kevés időt igényel

Hátránya: számok vagy legalább két szempont szerinti csoportosítás esetén alkalmazható (harmadik lehet a mindkettő, vagy egyik sem)

Időigénye: 5 perc

Eszközigénye: IKT tábla/ hagyományos táblára kiírni hogy mit jelent az 1, 2, és az x.

Előkészületi igény: Ha táblára írjuk a feladatot 5-10 perc, de a vártnál nehezebben elsajátítandó ismeretanyag esetében az óra végi összefoglalásnál szóban feladva vagy matematika, kémia órán is előkészület nélkül is alkalmazható

Nehézségi fok: közepes

Szervezeti forma: önálló munka majd frontális osztálymunkában felszólításra esetleg egyszerre közösen, kórusban mondják a megoldást.

Korosztályi ajánlás: 1-12. évfolyamosoknak

Tantárgy: bármely amiből van legalább két szempont, ami alapján csoportosíthatók a tanultak

Módszer: összefoglaló órán, előző órán tanultak átismétlése, előzetes ismeretek felelevenítése, óra végi vagy közbeni részösszefoglalás,

Módszer kedveltsége a tanulók körében: kedvelt

Mióta alkalmazta: több éve, legalább havonta

Feladatgazda: Liedermajer Heléna, [lmr.helena@gmail.com](mailto:lmr.helena@gmail.com)

# Bújócska

**Mintafeladat: A fűben élő állatok bizony ügyesen elrejtőztek. Ugye, Te megtalálod őket?**

A kiskertemben növő sás Karcsitól származik.

A tütü csökkent áron kapható.

A facebookon nem találtam Szöcs Kende nevű fiút.

Előnye: óra eleji ráhangolódásra eredményesen használható. Ha előzetes ismeretek felelevenítésére használjuk, a frontális osztálymunkát javaslom. Összefoglalás esetén önálló munkában is megoldatható.

Hátránya: Előzetes ismeretek felidézése esetén a tanulóknak nehéz feladat.

Időigénye: 3 perc

Eszközigénye: IKT tábla/ hagyományos tábla

Előkészületi igény: A feladat mennyiségétől és a pedagógus pillanatnyi frissességétől, kreativitásától függően kb.15 perc.

Nehézségi fok: előzetes ismeretek felidézése esetén nehéz, összefoglalás esetén közepes

Korosztályi ajánlás: 1-12. évfolyamosoknak


Tantárgy: bármely amiből van megtanulandó fogalom

Módszer: előzetes ismeretek felelevenítése, összefoglaló órán

Módszer kedveltsége a tanulók körében: közepes

Feladatgazda: Liedermajer Heléna, [lmr.helena@gmail.com](mailto:lmr.helena@gmail.com)

# Fantáziaállatok

**Ez a furcsa lények a fantázia szülöttei, a testükön több létező élőlény ismertetőjegyeit is felfedezheted. Mely élőlények kölcsönözték neki jellemző testrészeiket? Írd le és jellemezd is őket!**

# Képek forrása: Mozabook képei összevágva: TERMÉSZETISMERET 6 MAGYAROSZÁG TÁJAI ÉS ÉLETKÖZÖSSÉGEI Munkafüzet 6: Szerzők: Jámbor Gyuláné, Vízvári Albertné, Kiadta: MOZAIK KIADÓ, Kiadás éve: 2006 Feladattípus forrás: Tanítói Téka digitális folyóirat, eMentor Média Hunray Kft. 2007-2013, 2010, október 9. old Mányoki Istvánné

Előnye: igen motiváló, hatékony gyakorlása az egyes állati testrészeknek.

Hátránya: Csoport vagy frontális osztálymunkában ajánlott. A testrész pontos megnevezését kérni kell.

Időigénye: 5 perc

Eszközigénye: IKT tábla

Előkészületi igény: informatikai tudástól függően 20-30perc.

Nehézségi fok: közepes

Korosztályi ajánlás: 1-12. évfolyamosoknak

Tantárgy: környezetismeret, biológia

Módszer: óra végi vagy fejezetet összefoglaló órán

Módszer kedveltsége a tanulók körében: nagyon kedvelt

Feladatgazda: Liedermajer Heléna, [lmr.helena@gmail.com](mailto:lmr.helena@gmail.com)

# Ki vagyok én?

**Jelentkezés vagy felszólítás alapján kijön egy tanuló az interaktív tábla elé, háttal a táblának. A táblára kivetítem az ebben a leckében tanulandó élőlény képét vagy applikációs képet rakok ki a táblára estleg kiírom az állat vagy a kitalálandó fogalom nevét. A többiek jelentkezés alapján egy-egy jellemzőt mondanak az élőlényről úgy, mintha a kint álló tanuló lenne az élőlény vagy fogalom.**

**Egy-egy fejezet összefoglalásakor javasolt ráhangoló játék, esetleg előzetes ismeret felidézésére is kiváló.**

Előnye: nagyon szívesen játszanak ilyet a diákok

Hátránya: Ajánlott az osztály tagjainak a füzet és a könyv használatának engedélyezése, mert nem mindig elég szakszerűek. Mindenképpen szükséges a mondott jellemzők pontosítása, kiegészítése.

Időigénye: 10-15 perc

Eszközigénye: hagyományos tábla vagy IKT tábla

Előkészületi igény: nincs vagy az applikációs vagy digitális kép előkészítése.

Nehézségi fok: közepes

Korosztályi ajánlás: 1-12. évfolyamosoknak

Tantárgy: bármely tantárgyból

Módszer: óra végi vagy fejezetet összefoglaló órán

Módszer kedveltsége a tanulók körében: nagyon kedvelt

Feladatgazda: Liedermajer Heléna, [lmr.helena@gmail.com](mailto:lmr.helena@gmail.com)

# Hibakereső

**A tanult élőlényekről internetről, színezőkből kivágott képeket vetítek ki a gyerekeknek, akiknek meg kell keresniük a hibákat és el kell mondaniuk szakszerűen.**

**Utasítás: Az alábbi rajzokat színezőkből, rajzfilmekből vágtam ki. Melyik rajz miért pontatlan, miért nem teljesen élethű? Van-e a képek között teljesen hibátlan? Tanóra végi összefoglalásra, esetleg óra eleji ismétlésre is alkalmas.**

Előnye: tanulói aktivitás jelentősen megnő

Hátránya: A szakszavak pontos használatára fel kell hívni a tanulók figyelmét!

Időigénye: frontális osztálymunka esetén minimum 5 perc, csoportmunka esetén 10-15 perc.

Eszközigénye: hagyományos tábla vagy IKT tábla

Előkészületi igény: megfelelő digitális képek megkeresése és egy word dokumentumba beillesztése.

Nehézségi fok: közepes

Korosztályi ajánlás: 1-8. évfolyamosoknak

Tantárgy: környezetismeretből, biológiából

Módszer: óra végi vagy fejezetet összefoglaló órán

Módszer kedveltsége a tanulók körében: kedvelt


Feladatgazda: Liedermajer Heléna, [lmr.helena@gmail.com](mailto:lmr.helena@gmail.com)

# Dominó

**A dominó játékot sokféle képpen lehet tanórákon is játszani. Egyik változat a tanulandóval kapcsolatos közmondás töredékeket, szótagokat írunk a dominókra, amiket sorba rendezve kiolvashatjuk a közmondást. Szabályokat is összeállíthatunk ugyanígy szótagokból, amit e segítségével közösen megfogalmaztatunk.**

**Másik változata, hogy a dominókat láncszerűen kapcsoljuk egymáshoz, a dominó alapszabálya szerint. Ott az egyes dominófélre a lánc következő tagját kell megtalálni és odailleszteni. Ezt lehet kémiából egy reakcióegyenlet, biológiából a zigóta fejlődésének lépései, történelemből az egymást követő események, de matematikából az egyes műveletek és a hozzá tartozó eredmények… stb.**

**Szintén további változat, ha a dominók hátuljára betűket írunk, és ha megfelelően rakták sorrendbe a tanulók a dominókat, akkor a papír dominókat megfordítva egy értelmes szót kapnak. Így önellenőrzésre is lehetőséget adunk.**

**Mintafeladat:** 

Előnye: szakszavak, folyamatok hatékony rögzítésére kiváló

Hátránya: csoportmunkában időigényes feladat

Időigénye: frontális osztálymunka esetén minimum 3 perc, csoportmunka esetén 10-15 perc.

Eszközigénye: IKT tábla vagy papír alapú dominók készítése, többszöri használathoz laminálás

Előkészületi igény: feladat összeállítása és digitális megszerkesztése, papír esetén sokszorosítás, laminálás minimum 30 perc

Nehézségi fok: közepes

Korosztályi ajánlás: 1-12. évfolyamosoknak

Tantárgy: bármely tantárgyból

Módszer: óra végén vagy fejezetet összefoglaló órán

Módszer kedveltsége a tanulók körében: kedvelt

Feladatgazda: Liedermajer Heléna, [lmr.helena@gmail.com](mailto:lmr.helena@gmail.com)

# Füllentős

**A füllentős játék lényege, hogy a tanulók a tanórán tanultakból vagy a kiadott szövegrészből három állítást írnak, amiből az egyik hamis. Önálló vagy páros munkában kell a három állítást leírni. Frontális osztálymunkában a többi diáknak ki kell találni, hogy melyik a hamis állítás.**

**2. változat: A három állítást egy élőlényről, fogalomról kell írni. A hibás állítás kitalálása mellett meg kell mondani, hogy melyik élőlényre, fogalomra vonatkoznak az állítások.**

**3. változat: Az 1. változat kiegészítve azzal, hogy a hibás állítást igazzá kell tenni.**

Előnye: minden tanuló aktív bevonása az állítások írásával

Hátránya: szakszerű, pontos megfogalmazásra ügyelni, szükség esetén javítani

Időigénye: 10-15 perc

Eszközigénye: nincs

Előkészületi igény: nincs

Nehézségi fok: közepes

Korosztályi ajánlás: 1-12. évfolyamosoknak

Tantárgy: bármely tantárgyból

Módszer: részösszefoglaláskor vagy óra végi összefoglaláskor

Módszer kedveltsége a tanulók körében: kedvelt

Mióta alkalmazta: több éve, évente többször

Feladatgazda: Liedermajer Heléna, [lmr.helena@gmail.com](mailto:lmr.helena@gmail.com)

# Koppintós

**A koppintós játék egy igen egyszerű és kevés előkészületet igénylő játék. Sokféle változatban játszható. Minden változathoz minden tanulónak a ceruzájára van szüksége, aminek a végével koppintania kell a tanári utasításnak megfelelően.**

**1.változat: Füllentős koppintós: Az előző játék szabályai szerint játszunk, kiegészítve azzal, hogy a hibás válasznál kell koppintani a többieknek.**

**2. változat: Minden tanuló önállóan ír az órán tanultakkal vagy a témában megadottakkal kapcsolatos igaz, vagy hamis állítást. Sorban vagy jelentkezés alapján kell mondani az állításokat, a hamisnál szintén a diákok feladata a koppintás. A javítás itt se maradhat el, amit természetesen lehetőleg a diákok tegyenek meg.**

**3. változat: Egy-egy élőlényt kell mondani sorban minden diáknak és például az emlősöknél koppintaniuk kell. Nyelvtanból egy-egy szót kérünk és a főneveknél várjuk a koppintást. Ha ügyesek, lehet gyorsítani a feladatadás tempóját.**

Előnye: minden tanuló aktív részvétele

Hátránya: az első ilyen feladattípusnál meggondolatlanul koppingatnak, de ilyenkor javasolt a figyelmeztetés a játékból való kizárásra

Időigénye: 10 perc

Eszközigénye: minden tanulónál legyen egy nem radíros végű ceruza esetleg megfelelő végű toll

Előkészületi igény: feladat összeállítása és digitális megszerkesztése, papír esetén sokszorosítás, laminálás minimum 30 perc

Nehézségi fok: közepes

Korosztályi ajánlás: 1-8. évfolyamosoknak

Tantárgy: bármely tantárgyból

Módszer: óra eleji ismétlésre vagy óra végi vagy fejezetet lezáró összefoglalás

Módszer kedveltsége a tanulók körében: nagyon kedvelt

Feladatgazda: Liedermajer Heléna, [lmr.helena@gmail.com](mailto:lmr.helena@gmail.com)

# Szólánc

**A legegyszerűbb változata, amikor az osztályban ülésrendben haladva kell a fejezetben tanult vagy az adott témához kapcsolódó szavakat/fogalmakat mondaniuk a tanulóknak. Minden diáknak a saját szava elmondása előtt el kell sorrendben ismételnie az előtte elmondott szavakat. Aki nem tudja elismételni, az kiesik a játékból. A legutolsó bent maradt diák nyeri a játékot.**

**2. változat: A soron következő diák nemcsak a saját fogalmát mondja meg, hanem annak a meghatározását, vagy az adott szó szómagyarázatát vagy az utasításnak megfelelő adott/bármely jellemzőt. Az előtte ülő diákoknak csak a szavait kell elismételnie, a szómagyarázat nem.**

**3. változat Az előző változatokat alkalmazhatjuk nem ülésrendben is, hanem jelentkezés alapján. Így a játékot az nyeri, aki a legutolsóként mondja el az előtte ülők szavait, valamint az ő fogalma (és fogalommagyarázata) jó.**

Előnye: szakszavak gyakorlására és bevésésére kiváló

Hátránya: igen időigényes

Időigénye: 10-15 perc

Eszközigénye: nincs, de szivacslabda használata tovább motiválja a tanulókat

Előkészületi igény: nincs

Nehézségi fok: könnyű

Korosztályi ajánlás: 1-12. évfolyamosoknak

Tantárgy: bármely tantárgyból

Módszer: előzetes ismeretek összegyűjtésére, de összefoglalásra is alkalmas

Módszer kedveltsége a tanulók körében: kedvelt

Feladatgazda: Liedermajer Heléna, [lmr.helena@gmail.com](mailto:lmr.helena@gmail.com)

# Szólíts így!

**Nehéz fogalmak, képletek, vegyjelek tanulásakor egy-egy fejezet erejéig hatékony, ha a diákok és a tanár is a megtanítandó fogalmakból, képletekből választ egyet, ahogy ezután kéri hogy szólítsuk az adott tanórán. Ha vegyi anyagokról van szó, akkor mindenképpen érdemes a képlettel felszólítani. Ha a fogalom nevét adjuk, akkor segítjük a szót bevésni. Ezt érdemes ebben az esetben kiegészíteni a ki vagyok én játék egy változatával. Óra elején vagy akár az egész órán a feladatok, órai magyarázatok vagy monoton önálló munka közé beszúrva mondok fogalmmagyarázatokat és aki felismeri önmagát, az feláll.**

Előnye: szakszavak gyakorlására és bevésésére kiváló

Hátránya: alapos adminisztrációt, nagy figyelmet igényel

Időigénye: 5-10 perc

Eszközigénye: fogalomgyűjtemény/ képletgyűjtemény összeállítása

Előkészületi igény: 5 perc

Nehézségi fok: könnyű

Korosztályi ajánlás: 1-12. évfolyamosoknak

Tantárgy: bármely tantárgyból, de kémiából különösen hatékony

Módszer: szakszavak, képletek bevésése

Módszer kedveltsége a tanulók körében: kedvelt

Feladatgazda: Liedermajer Heléna, [lmr.helena@gmail.com](mailto:lmr.helena@gmail.com)

Fel a kezekkel!

**Ha minden tanulót meg akarunk mozgatni eszközök nélkül, akkor legegyszerűbb módja erre ez a módszer. Kémiából az ionok tanulásánál alkalmaztam eredményesen. A diákoknak azt kellett jelezni a kezükkel, hogy milyen ionok képzésére hajlamos az általam megadott atom. A pozitív ion esetén a bal kezüket, a negatív ionnál a jobb kezüket kellett felemelni. E mellett a felemelt kezükön ujjaikkal az ionok töltésszámát is jelezni kellett. Bármely témakörben alkalmazható ez a feladat, amikor két csoport jellemzőit kell elkülöníteni. Az ujjakon a számokon kívül lehet az előírtak szerint további szempontokat meghatározni. Az ige esetében az egyik kézen lehet az ige számát, a másikon a személyét jelezni. Biológiából például az ízeltlábúaknál egyik kézen az ízelt lábak számát, másikon a testtájak számát lehet jelölni. Nyelvtanból főnév esetén az egyik kar, ige a másik kar felemelése, a főnéven belül az egy ujj a tulajdonnév, kettő a köznév….**

**Házi feladat ellenőrzése ezzel a módszerrel gyorsan megvalósítható. Feladatonként a hibák számát a feltett kéz ujjaival jelezzük, sőt a második kézzel a második feladat hibái is jelezhető. Alsóban mindenképpen egyszerre egy kéz feltételét javaslom.**

Előnye: az egész osztály aktív bevonása eszközszükséglet nélkül

Hátránya: két kéz egyszeri használata igen nehéz

Időigénye: 5 perc

Eszközigénye: szóbeli feladatadásnál nincs, összetettebb feladatoknál mindenképpen szükséges a hagyományos vagy interaktív tábla használta.

Előkészületi igény: 5 perc

Nehézségi fok: könnyű, de egyszerre több kéz használata esetén nehéz

Korosztályi ajánlás: 1-8. évfolyam

Tantárgy: bármely tantárgyból

Módszer: 5-ös számig a megoldásoknál igen hatékony, de két csoport alkotásnál is eredményes

Módszer kedveltsége a tanulók körében: közepes

Feladatgazda: Liedermajer Heléna, [lmr.helena@gmail.com](mailto:lmr.helena@gmail.com)

Táblácskák

**A tanulók aktív bevonására kiválóan alkalmasak frontális osztálymunkában a laminált táblácskák, aljukra ragasztott spatulával. A négy féle színű (piros, zöld, sárga, kék) táblácskára betűket és/ vagy számokat írunk. Ezeket a táblácskákat lehet használni két/három/négy csoport jellemzőinek a felismerésében. (Ha bármilyen módon köthető a színekhez a csoport, akkor javaslom annak összekapcsolását, amit a tanulók is próbáljanak felismerni. ) Az alsóbb osztályokban először érdemesebb csak az igaz-hamis játékra használni. Igaz esetén a zöld, hamis esetén a piros tábla feltételével. A már leírt füllentőst javaslom a magasabb osztályfoktól, ahol a tanulók által írt állításokról kell kitalálni, hogy igaz, vagy hamis. A számokat használhatjuk a számos megoldások esetén, a betűket pedig akár egy munkafüzeti feladat megoldására.**

Előnye: az egész osztály aktív bevonása

Hátránya: előkészületi igénye van

Időigénye: 5 perc

Eszközigénye: szóbeli feladatadásnál nincs, összetettebb feladatoknál mindenképpen szükséges a hagyományos vagy interaktív tábla használta.

Előkészületi igény: 2 perc a táblácskák kiosztása (felelősökkel/ hetesekkel javaslom óra előtt), esetleg önálló munka esetén a tanár is pár perc alatt kiosztja

feladatkészítés nem munkafüzeti feladat, akkor 5-10 perc

Nehézségi fok: közepes

Korosztályi ajánlás: 1-8. évfolyam

Tantárgy: bármely tantárgyból

Módszer: előzetes ismeretek felidézésénél, önálló anyagfeldolgozásnál és összefoglalásnál is hatékony

Módszer kedveltsége a tanulók körében: kedvelt

Feladatgazda: Liedermajer Heléna, [lmr.helena@gmail.com](mailto:lmr.helena@gmail.com)

# Anagramma

**A szavak betűit összekeverjük, amiből ki kell találnia az adott dologra jellemző fogalmakat. Nagyon élvezik a gyerekek, ha úgy keverjük össze a betűket, hogy az első része legalább valami értelmes szótöredék. Ezt mindenképpen írásban kell adni, lapon, hagyományos vagy interaktív táblán, lehetőleg nyomtatott betűkkel felírva. Érdemes legalább páros munkában kiadni, de csoportmunkában is ideális. Differenciálás esetén a jobb képességűek egyénileg, a kevésbé jók párban oldhatják meg. Érdemes a kakukktojással is összekapcsolni, elrejtve egy oda nem illő szót.**

Előnye: a tanulók által nagyon kedvelt

Hátránya: nagyobb előkészületi igény

Időigénye: 5 perc

Eszközigénye: mindenképpen szükséges a hagyományos vagy interaktív tábla használta.

Előkészületi igény: minimum 10-15 perc a feladatkészítés

Nehézségi fok: közepes

Korosztályi ajánlás: 1-8. évfolyam

Tantárgy: bármely tantárgyból

Módszer: részösszefoglalásnál, önálló anyagfeldolgozásnál is hatékony is hatékony páros/ csoportmunkában

Módszer kedveltsége a tanulók körében: nagyon kedvelt

Feladatgazda: Liedermajer Heléna, [lmr.helena@gmail.com](mailto:lmr.helena@gmail.com)

# Kakukktojás

**A kakukktojás egy hagyományos egyszerű játékos feladat. A leegyszerűbb formája, hogy minimum 3-4 szóból kell megtalálni az oda nem illőt. Mindenképpen indoklást is kell kérni. Lehet a feladatot egyszerűen szóban feladni felsőben, de alsóban mindenképpen hagyományos vagy interaktív tábla használatával javaslom. Lehet színesíteni ábrákkal, képekkel is, akár egy egyszerű táblaszoftver segítségével a beillesztett négy képből, szóból kell áthúzni a kakukktojást.**

**Az előbbi játékötletekkel lehet tovább színesíteni, például a szóbeli feladatadáskor a kakukktojásnál koppintani kell vagy a piros táblát felemelni. Felsőben lehet az anagrammával kombinálni a feladatot.**

Előnye: könnyen érthető a feladat

Hátránya: többféle jó megoldás is létezik, amit mindenképpen fogadjunk el

Időigénye: 3 perc

Eszközigénye: szóbeli formájában nincs, de javaslom a hagyományos vagy interaktív táblát

Előkészületi igény: 3 -15 perc

Nehézségi fok: közepes

Korosztályi ajánlás: 1-8. évfolyam

Tantárgy: bármely tantárgyból

Módszer: részösszefoglalásnál, önálló anyagfeldolgozásnál is hatékony is hatékony páros/ csoportmunkában

Módszer kedveltsége a tanulók körében: nagyon kedvelt

Feladatgazda: Liedermajer Heléna, [lmr.helena@gmail.com](mailto:lmr.helena@gmail.com)

# Szókereső-szótagoló

**A tanulandó fogalmak szótagjait összekeverjük és a hagyományos vagy IKT táblára elszórtan felírjuk. Feladatuk, hogy találják meg az elrejtett fogalmakat. Összefoglaláskor a tanult fogalmak átismétlésére kiváló, de az önálló anyagfeldolgozásnál is jól alkalmazható, a kiadott szöveg tankönyvi szöveg szövegértésének ellenőrzésére és bevésésére. Olyan szövegfeldolgozásnál javaslom, aminél az előzetes ismeretek mennyisége nagyobb.**

Előnye: könnyen érthető a feladat

Hátránya: a csoportnak megfelelő mennyiségű szótag/szótöredék kiadása különösen fontos, hogy sikerélményhez is jussanak a gyerekek és ne csússzunk ki az időből

Időigénye: nehézségtől függően 3-15 perc

Eszközigénye: hagyományos vagy interaktív tábla

Előkészületi igény: 5 perc

Nehézségi fok: adott fogalmak számától és nehézségétől függő

Korosztályi ajánlás: 1-8. évfolyam

Tantárgy: bármely tantárgyból

Módszer: önálló anyagfeldolgozásnál és összefoglalásnál is eredményesen használható

Módszer kedveltsége a tanulók körében: kedvelt

Feladatgazda: Liedermajer Heléna, [lmr.helena@gmail.com](mailto:lmr.helena@gmail.com)